 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 608**

(protokols Nr. 21, 41. p.)

**Par finansējuma piešķiršanu Barkavas pamatskolas sporta zāles ģērbtuvju aprīkojumam**

Madonas novada pašvaldībā tuvojas noslēgumam investīciju projekta „Barkavas pamatskolas sporta zāles ģērbtuvju vienkāršotā atjaunošana” īstenošana. Projekta ietvaros atjaunotas Barkavas pamatskolas sporta bloka 3 ģērbtuves. Veikts kosmētiskais remonts gaitenī, nomainīta aukstā un siltā ūdens apgādes sistēma, siltumapgādes sistēma un radiatoru nomaiņa, atjaunoti sanitārie mezgli visās ģērbtuvēs, sakārtota ventilācija ģērbtuvēs un sanitārajās telpās.

Barkavas pamatskolas sporta zāles ģērbtuvēs esošais aprīkojums ir nolietojies, tas ir izmantots kopš skolas ekspluatācijas sākuma 1984. gada. Lai nodrošinātu atjaunoto sporta zāles ģērbtuvju pilnvērtīgu izmantošanu, nepieciešams iegādāties mūsdienīgas un kvalitatīvas garderobes mēbeles. Plānots iegādāties garderobes statīvu sistēmas kopsummā par 4000,00 EUR (četri tūkstoši eiro, 00 centi).

Noklausījusies sniegto informāciju, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt finansējumu 4000,00 EUR (četri tūkstoši eiro, 00 centi) apmērā Barkavas pamatskolas sporta zāles ģērbtuvju aprīkojumam no 2024.gada Madonas novada pašvaldības budžeta nesadalītajiem līdzekļiem, kas daļēji ņemti no Barkavas 2023. gada budžeta atlikuma 2923,00 EUR apmērā un 1077,00 EUR apmērā no 2024. gada pārdoto īpašumu ieņēmumiem.

Domes priekšsēdētāja vietnieks Z. Gora

*Solozemniece 28306100*